**Bríxida de Irlanda** ou **Bríxida de Kildare** (**Santa Bríxida**), nada o 451 en Faughart preto de Dundalk en Irlanda e finada o 525 en Kildare, é unha santa da Igrexa católica e da Igrexa ortodoxa.

Vida
----

O pai de Bríxida foi un rei pagán escocés, a nai foi unha escrava cristiá, bautizada por San Patricio. Foi chamada así segundo a deusa dos celtas: "Brigid".

Bríxida construíu unha cela baixo a sombra dun gran carballo, arredor da que varias mulleres reuníanse tomándoa como nai. Despois funda no lugar un convento arredor do cal se forma a vila de Kildare (do gaélico *Cill*, 'igrexa', *Dara*, 'carballo'). Adopta para o seu convento a regra de San Cesáreo contra o ano 513. Esta regra foi retomada por varios conventos de Irlanda. Este convento é o primeiro mosteiro dobre de Europa: agrupaba a relixiosas e relixiosos.

Faleceu en Kildare e foi soterrada en Downpatrick cos santos Patricio e Columba de Iona, cos que comparte o padroado de Irlanda.

A súa festividade celébrase o 1 de febreiro.
Dende o último terzo do século XX xurdiu unha controversia sobre a evidencia histórica de Bríxida, establecendo que once persoas coas que Bríxida estivo asociada son presentadas de forma independente en distintas fontes, que sitúan a súa morte en torno ao ano 523 (nos *Anais de Tigernach* e o *Chronicon Scotorum*) e o seu nacemento contra o ano 451 (unha data calculada a partir dunha idade suposta de 72 anos no momento da súa morte.

Ademais as diversas biografías escritas por diferentes autores fornecen feitos conflitivos sobre a súa vida. Tres desas biografías concordan en que a súa nai era unha escrava na corte de seu pai, Dubhthach, un rei de Leinster.

Algúns historiadores suxestionan que a historia de Santa Bríxida foi sincretizada con riscos da deusa pagá Brigid. Segundo a historiadora medievalista Pamela Berger, *os freires cristiáns tomaron a antiga figura da deusa nai e trasladaron o seu nome e funcións nunha contrapartida cristiá.*

Cruz de Santa Bríxida. Cruz vencellada coa figura desta santa e seica utilizou para predicar, é probábel que este elemento puidese ter unha orixe anterior.

Notas
-----

1. ↑  O debate sobre as datas dos anais e a veracidade das datas relacionadas con Santa Bríxida continúa, véxase A.P. Smyth, "The earliest Irish annals: their first contemporary entries and the earliest centres of recording", *Proceedings of the Royal Irish Academy* lxxii C (1972), pp1–48, and Daniel McCarthy: "The chronology of St Brigit of Kildare", in *Peritia*, xiv (2000), pp255–81.
2. ↑  , Laberinto Románico. Imbolc e Amburbale: "Festa Candelarum" *...A Deusa Nai Brigit, "a ensalzada", filla de Dagda, o druída dos deuses, é padroeira de bardos, ferreiros, menciñeiros e parturientes. Cando a nova relixión chegou a Irlanda, Brigit, foi sincretizada coma santa Brigit e noutros lugares coma Bríxida...*
3. ↑  Modelo:Cite isbn

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Bríxida de Irlanda*** |

### Outros artigos

* Bríxida (deusa)
* Brigantia (deusa)

### Ligazóns externas

* Cogitoso (*Cogitosus*, monxe de Kildare: *fl.* *ca.* 650): *La vida de Santa Brígida* (*Vita Sanctae Brigidae*).
	+ Texto bilingüe latín - francés no sitio de Philippe Remacle (1944 - 2011): trad. de Marc Szwajcer.
	+ Entrada de «Cogitoso» (*Cogitosus*) na edición de 1913 da *Enciclopedia Católica* en inglés: reprodución en Wikisource.

|  |  |
| --- | --- |
| Control de autoridades | 
* Wd: Q80979
* WorldCat
* VIAF: 14737102
* BIBSYS: 90113532
* BMT: 115538
* BNF: 137426520
* CERL: cnp00559420
* DeutscheBio: 120031043
* Discogs: 3582861
* EBID: ID
* FAST: 1809614
* GND: 120031043
* ISNI: 0000 0000 6742 1660
* LCCN: n85251450
* NKC: mzk2016924038
* NLA: 50213275
* NTA: 117198870
* ODNB: 3427
* SELIBR: 172522
* SUDOC: 086146688

 |